*Metadati attiecināmi uz periodu, sākot ar 2024. gada 1. ceturksni*

**Publicēto paziņojumu dati, piemērojot Publiskās un privātās partnerības likumu Metadati**

**Datu apraksts**

Paziņojumu publikāciju dati sniedz informāciju par publiskā partnera vai tā pārstāvja publicētajiem paziņojumiem atbilstoši Publiskās un privātās partnerības likuma līgumcenu sliekšņiem.

Publiskais partneris vai tā pārstāvis, kas piemēro Publiskās un privātās partnerības likumu, Iepirkumu uzraudzības biroja tīmekļvietnē publicē iepirkumu paziņojumus – paziņojumus par koncesiju, iepriekšējus informatīvus paziņojumus, ko izmanto sociālo un citu īpašo pakalpojumu iepirkumu izsludināšanai, paziņojumus par koncesijas piešķiršanu, paziņojumus par koncesijas piešķiršanu sociālajiem un citiem īpašiem pakalpojumiem, brīvprātīgus paziņojumus par koncesijas procedūras rezultātiem, paziņojumus par izmaiņām koncesijas līgumā tās darbības laikā un paziņojumus par līguma izpildi.

Lietotāji var iepazīties ar apkopotiem datiem par paziņojumu skaitu un kopējām līgumcenām EUR bez pievienotās vērtības nodokļa, kas iedalīti pēc līgumcenu sliekšņa.

Rādītāju kopums sniedz vispārēju informāciju par paziņojumu daudzumu un tajos norādītajām līgumsummām, piemērojot Publiskās un privātās partnerības likumu.

**Datu publicēšana**

Dati tīmekļvietnes sadaļā ***Iepirkumu dati*** *zem* ***Iepirkumu dati*** /***Paziņojumu dati / Publiskās un privātās partnerības likums***  tiek atjaunoti saskaņā ar aktuālo [datu publicēšanas kalendāru](https://www.iub.gov.lv/lv/datu-publicesanas-kalendars) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Publiskās un privātās partnerības likums | par 2024. gada 1. ceturksni | 22.04.2024. |  |

**Dati sagatavoti:**

08.04.2024.

**Datu pieejamība**

Apkopotie dati ir pieejami laikrindu formātā, sākot no 2024. gada 1. ceturkšņa.

**Datu izplatīšanas formāts**

Ceturkšņa apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, vēlams norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* paziņojums par koncesiju, iepriekšējs informatīvs paziņojums, ko izmanto sociālo un citu īpašo pakalpojumu iepirkumu izsludināšanai, paziņojums par koncesijas piešķiršanu, paziņojums par koncesijas piešķiršanu sociālajiem un citiem īpašiem pakalpojumiem, brīvprātīgs paziņojums par koncesijas procedūras rezultātiem, paziņojums par izmaiņām koncesijas līgumā tās darbības laikā un paziņojums par līguma izpildi atbilstoši Ministru kabineta 2023. gada 24. oktobra noteikumiem Nr. 605 „Iepirkuma un koncesijas procedūras paziņojumu noteikumi” (spēkā no 01.11.2023.).

**Atskaites periods**

Atskaites periods ir kalendārais ceturksnis.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Datu aprēķināšana**

Iepirkumu uzraudzības birojs sagatavo datus par gada kalendāro ceturksni! Ceturkšņa griezumā iegūtie dati tiek summēti pēc paziņojumu skaita un paziņojumos norādītajām līgumcenām. Ja rezultātu paziņojums konkrētajā ceturksnī tiek grozīts (vienu vai vairākas reizes), tad datos tiek iekļauta pēdējā aktuālā rezultātu paziņojuma līgumcena. Papildus jāņem vērā, ka ceturkšņu dati attiecībā uz paziņojumos norādīto līgumcenu nav skaitāmi kopā, jo gadījumā, ja nākamajos ceturkšņos tiks grozīts iepriekš publicēts rezultātu paziņojums, tajā norādītā līgumcena var tikt publicēta atkārtoti!

**Konfidencialitāte**

Iepirkumu uzraudzības biroja tīmekļvietnē publicētie publisko partneru vai to pārstāvju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Ceturkšņa griezumā apkopotie statistikas rādītāji kopumā atbilst lietotāju vajadzībām.

**Precizitāte**

Ceturkšņa apkopoto datu precizitāte attiecībā uz paziņojumu skaitu ir nemainīga. Tomēr jāņem vērā, ka ceturkšņu dati attiecībā uz paziņojumos norādīto līgumcenu var mainīties, jo gadījumā, ja nākamajos ceturkšņos tiks grozīts iepriekš publicēts rezultātu paziņojums, tajā norādītā līgumcena var tikt publicēta atkārtoti!

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati netiek salīdzināti pret iepriekšējā gada attiecīgo ceturksni un ceturkšņu dati attiecībā uz paziņojumos norādīto līgumcenu nav skaitāmi kopā, jo gadījumā, ja nākamajos ceturkšņos tiks grozīts iepriekš publicēts rezultātu paziņojums, tajā norādītā līgumcena var tikt publicēta atkārtoti.

**Datu precizēšana**

Iepirkumu uzraudzības birojs neveic iepriekš publicēto ceturkšņa datu attiecībā uz paziņojumos norādīto līgumcenu pārrēķināšanu. Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts(at)iub.gov.lv |
| Informācijas departaments |
| Tālruņa numurs | 24556632 |

**Metadati pēdējo reizi atjaunoti**

22.04.2024.

**Saistītās tēmas**